**Постигнати резултати в изпълнение на проект „Подкрепа за предучилищното възпитание и подготовка на деца в неравностойно положение на територията на община Дряново“**

През месец Юли 2016г стартира проект по ОП „Наука и образование за интелигентен растеж“ - **„Подкрепа за предучилищното възпитание и подготовка на деца в неравностойно положение на територията на община Дряново“**

Проектът е съвместна инициатива на Община Дряново (бенифициент) и партньори – ДГ „Детелина“ и Сдружение „ Младежко дружество за спорт и туризъм „Здравец““.

Основната цел на проекта е да се създадат условия за подпомагане децата от етническите малцинства и/или от маргинализирани обществени групи/ и от семейства, търсещи или получили международна закрила, да се изградят като пълноценни граждани и за успешната им професионална, социална и личностна реализация.

Проектното предложение е насочено към 200 деца от ДГ „Детелина“ на възраст от 3 до 7 години, 47 от които са от етноси, различни от българския; родителите на децата и всички други заинтересовани страни.

До момента са постигнати следните **резултати:**

1. В ДГ „Детелина“ са сформирани 5 ателиета, в които са обхванати 146 деца, като 47 от тях са от етноси, различни от българския.

* **Ателие „Аз ще бъда ученик“ -** чрез модерни аудиовизуални средства се създаде подходяща образователна среда за децата билингви, за провеждане на допълнително обучение по Български език. Чрез провеждането на 328 ситуации с децата се допринесе за развиване на езиково-говорните им умения и свободното им общуване на български език. Децата включени в ателието показаха своите постижения в овладяването на българския език в открити моменти , в проведените тържества „Довиждане детска градина, здравей първи клас“ пред своите родители и в организиран „Празник на буквите“ пред своите връстници.
* **Ателие „Приказно вълшебство” -** отведе малките артисти на едно необикновено пътешествие в чудния свят на приказките. С помощта на художествената литература, с много весели игри, драматизации,куклени етюди, децата овладяват българския език и усъвършенстват речта си. Така те се докоснаха до една особена атмосфера, която създава, учи, възпитава и забавлява. Чрез проведените 338 занимания, ателието запозна участниците в него с адаптирани приказки на различните етноси.
* **Ателие „Пей,танцувай с мен”** потопи децата в света на етнокултурното разнообразие с ритъм и танц. Формиран бе интерес към народното творчество и музикално танцовото изкуство на различните етноси, чрез вплитане в едно на ритми от традиционния български фолклор и песни и танци от различните етнически общности. Децата вземаха участие в Коледните тържества, Пролетни празници, Ден на детето, Фолклорен концерт „От Василица до Баба Марта“ и други. Разучиха богат песенен репертоар. Чрез проведените 476 занимания, децата се потопиха в българските национални традиции и обичаи.
* **Ателие „Сръчни ръчички”** отведе децата в едно истинско изобразително приключение, което стимулира тяхното въображение, творчество и естетическо мислене. Ателието организира постоянни изложби, които се допълват и променят периодично с нови творби. Чрез проведените 420 занимания, децата от ателието развиваха своята креативност и художествени дарования.
* **Ателие „От Дряново към света…”** създаде у децата чувство за принадлежност и придобиване на знания за родния край, за България и други народи. Чрез проведените 307 занимания, децата формираха гражданско съзнание, поведение и приобщаване към общочовешките и национални ценности в Дряново и нашата родина. Проведени бяха 3 екскурзии до гр. Ловеч и Плевен – Троян, където децата се докоснаха до обекти, строени от Колю Фичето, необикновената атмосфера на старите занаяти, натрупаха много впечатления, удовлетвореност и незабравими спомени.

1. Успешно са интегрирани в образователната система 16 деца от етническите малцинства.
2. Стартира „Училище за родители“, в което лекар и психолог работят с родителите на децата по теми, предварително избрани от целевата група.
3. В рамките на „Дни на толерантността“:

- бяха проведени два хепънинга „Усмихнати заедно“, в които децата демонстрираха наученото в ателиетата. Те се превърнаха в малки певци, танцьори, артисти, художници.

- проведена среща-дискусия на тема „Възпитание в дух на толерантност от ранна детска възраст”.

5. Обогатена е материалната база на детската градина.

**Проектът е финансиран по процедура BG05M2OP001-3.001 „ПОДКРЕПА ЗА ПРЕДУЧИЛИЩНОТО ВЪЗПИТАНИЕ И ПОДГОТОВКА НА ДЕЦА В НЕРАВНОСТОЙНО ПОЛОЖЕНИЕ“ от ОП „ НАУКА И ОБРАЗОВАНИЕ ЗА ИНТЕЛИГЕНТЕН РАСТЕЖ“ 2014-2020**